ห้องอาหาร C-Salt Cafe ตั้งอยู่ที่ชั้น 2 ของ Rayong Marriott Resort & Spa เป็นห้องอาหารหลักของโรงแรม โดย Concept เป็นห้องอาหารแบบ all day dining ที่มีอาหารให้บริการทุกมื้อ บรรยากาศครัวเปิด สวยหรู นั่งสบาย มีที่นั่งทั้งแบบในห้องปรับอากาศ และ outdoor โดยตอนเช้าเป็นบุฟเฟ่ต์อาหารเช้าคุณภาพสดใหม่สำหรับแขกที่มาพักทุกท่าน และมื้ออื่นๆเป็น a la carte ไปดูไลน์อาหารเช้ากันเลยค่ะ หลักๆ มี ไลน์สลัดผัก, American Breakfast, ขนมปังและเบเกอรี่นานาชนิด, ซาลาเปา, ติ่มซำ, ข้าวต้ม, ข้าวผัด, ก๋วยเตี๋ยวผัด, ผัดผัก, ชีสและโคลคัท, แฮม ต่างๆ และปลากระพงรมควัน, ก๋วยเตี๋ยว, โยเกิร์ตและเครื่องเคราแบบมิกซ์ได้, แพนเค้ก/วาฟเฟิล และผลไม้ เป็นบุฟเฟต์อาหารเช้าที่หลากหลายมากจัดเต็มแม้ในวันธรรมดา อันนี้น่าชมเชยจริงๆ ค่ะ 